Tre mænd blev sent mandag stoppet af politiet med cirka 100 sække med brugt tøj i bilen.

Nordjyllands Politi stoppede i går aftes tre unge polske mænd i nærheden af Frederikshavn efter en anmeldelse fra en borger i Sindal, der har set en mistænkelig bil. I de tre mænds bil lå omkring 100 sorte affaldssække fyldt med gammelt tøj, der formentlig er stjålet i diverse genbrugscontainere rundt omkring i Nordjylland. Det oplyser vagtchef Aage Pedersen. De tre mænd blev anholdt og sidder nu i arresten.